proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Resolución do 26 de xuño de 2018, da Secretaría Xeral para o Deporte, pola que se acorda o plan de auditorías das contas anuais de 2017 das federacións deportivas galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 07/08/2018

Advertido un erro na dita resolución, publicada no
Diario Oficial de Galicia
número 135, do 16 de xullo de 2018, cómpre facer a seguinte rectificación:
Na páxina 33564, no artigo 2, Das federacións deportivas galegas, onde di: «...pola que se regula o plan de auditorías das federacións deportivas de Galicia, as seguintes federacións deportivas galegas:», deberá excluírse da relación a Federación Deportiva Galega de Tenis.
ANUNCIO do 5 de setembro de 2018, da Secretaría Xeral Técnica da Consellería de Presidencia, Administracións Públicas e Xustiza, polo que se dá publicidade da resolución da Presidencia do Colexio Oficial de Xestores Administrativos de Galicia pola que se aproba a lista provisional de aspirantes admitidos e non admitidos á realización das probas de aptitude para a obtención do título de Xestor Administrativo.
Vicepresidencia e Consellería de Presidencia, Administracións Públicas e Xustiza — III. Outras disposicións — 17/09/2018

Primeiro. Mediante a Resolución do 18 de maio de 2018, da Secretaría Xeral Técnica da Consellería de Presidencia, Administracións Públicas e Xustiza da Xunta de Galicia, publicada no
Diario Oficial de Galicia
do 31 de maio, convocáronse as probas de aptitude para a obtención do título de Xestor Administrativo.
Segundo. De conformidade coa base quinta da dita resolución, e unha vez transcorrido o prazo de presentación de solicitudes de admisión ás ditas probas, a Presidencia do Colexio aprobou a lista provisional de aspirantes admitidos e non admitidos, e dispón a súa publicación para a súa consulta na web do Colexio Oficial de Xestores Administrativos de Galicia www.ga-galicia.com, e no taboleiro de anuncios da sede do Colexio, logo de anuncio desta resolución no
Diario Oficial de Galicia
.
Terceiro. Os aspirantes non admitidos dispoñerán dun prazo de quince (15) días hábiles, contados a partir do seguinte ao da publicación deste anuncio no
Diario Oficial de Galicia
, para emendaren, se é caso, a omisión ou defecto que motivou a súa non admisión ou presentaren a correspondente reclamación ante o Colexio Oficial de Xestores Administrativos de Galicia.
Cuarto. Unha vez que sexan e resoltas as reclamacións e correccións presentadas, publicarase a relación definitiva dos aspirantes admitidos e excluídos na web do Colexio de Xestores Administrativos de Galicia e no taboleiro de anuncios da sede do Colexio.
Santiago de Compostela, 5 de setembro de 2018
EXTRACTO da Resolución do 16 de xullo de 2018 pola que se establecen as bases reguladoras e se convocan para o ano 2018, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
Axencia Galega da Industria Forestal — III. Outras disposicións — 03/08/2018

BDNS (Identif.): 410330.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
1. Poderán ser beneficiarias, sempre que cumpran as condicións e os requisitos establecidos nesta resolución:
a) Asociacións sen ánimo de lucro representativas da industria forestal.
b) Agrupacións empresariais innovadoras (AEI).
c) Colexios profesionais cando as accións subvencionables se correspondan co seu obxecto e fins sociais, a teor do disposto nos seus estatutos.
Segundo. Obxecto
1. Esta resolución ten por obxecto a aprobación das bases reguladoras que rexerán a convocatoria, en réxime de concorrencia competitiva, das axudas para a organización de accións formativas non regradas e de divulgación que impulsen o coñecemento e destaquen a importancia estratéxica da industria forestal, a competitividade, o deseño e innovación e o desenvolvemento sostible, en concordancia coa Estratexia de Formación da Industria Forestal (código de procedemento IN501A).
2. A finalidade desta resolución é mellorar e reforzar as habilidades profesionais para incrementar a competitividade e o coñecemento en todas as fases da cadea de valor, así como colaborar coa finalidade das asociacións do sector. Estas axudas teñen como obxectivo estratéxico contribuír a unha concienciación colectiva baseada na percepción da industria forestal como unha industria estratéxica, innovadora, moderna e reconciliada co ambiente, favorecendo a participación dos axentes clave na divulgación da utilidade da madeira.
Terceiro. Bases reguladoras e convocatoria
Resolución do 16 de xullo de 2018 pola que se establecen as bases reguladoras e se convocan para o ano 2018, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia.
Cuarto. Contía
Estas axudas financiaranse con cargo á aplicación orzamentaria 09.A4.741A.481.0, código de proxecto 2018 00006, con 300.000,00 euros para o ano 2018.
Quinto. Prazo de presentación de solicitudes
O prazo de presentación de solicitudes será dun (1) mes, contado a partir do día seguinte á publicación desta resolución.
Santiago de Compostela, 16 de xullo de 2018
EXTRACTO da Resolución do 19 de xullo de 2018 pola que se dá publicidade ao acordo do Consello de Dirección que aproba as bases reguladoras dos premios e axudas aos proxectos piloto Industria 4.0 (III Piloto Industria 4.0 2018) en Galicia, cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 03/08/2018

BDNS (Identif.): 410321.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
1. Poderán obter os premios os organismos intermedios incardinados nalgunha das seguintes definicións:
a) As organizacións públicas ou privadas, sen ánimo de lucro e con personalidade xurídica propia, que de forma habitual presten servizos de apoio á competitividade empresarial das pemes nas súas diversas formas e dispoñan de recursos materiais e humanos para impulsar e orientar os proxectos.
b) As entidades con participación maioritaria de capital público que presten de forma habitual servizos empresariais de apoio á competitividade das pemes e promovan proxectos nos cales non persigan a obtención de beneficios.
2. Poderán ser beneficiarias das axudas as pemes que desenvolvan unha actividade no ámbito da nova industria.
Segundo. Obxecto
O obxecto destas bases é a regulación da concesión dun premio a un máximo de seis proxectos que inclúan no seu desenvolvemento a implantación de equipamento e sistemas para a modernización dos procesos nun grupo de pemes non inferior a tres, así como das axudas á devandita implantación para cada peme participante en cada un dos proxectos.
Terceiro. Bases reguladoras
Resolución do 19 de xullo de 2018 pola que se dá publicidade ao acordo do Consello de Dirección que aproba as bases reguladoras dos premios e axudas aos proxectos piloto Industria 4.0 (III Piloto Industria 4.0 2018) en Galicia, cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7706, por un importe de 4.000.000,00 €, con cargo ao exercicio 2019; e con cargo á aplicación orzamentaria 09.A1.741A.7820, por un importe de 30.000,00 €, con cargo ao exercicio 2018, e de 120.000,00 € con cargo ao exercicio 2019.
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación da resolución de convocatoria no Diario Oficial de Galicia e rematará o 28 de setembro de 2018.
Santiago de Compostela, 19 de xullo de 2018
ORDE do 9 de xullo de 2018 pola que se modifica a autorización do centro privado de educación especial Santísimo Cristo del Amor, do Porriño.
Consellería de Cultura, Educación e Ordenación Universitaria — III. Outras disposicións — 03/08/2018

A titularidade do centro privado de educación especial Santísimo Cristo del Amor, do Porriño, solicita o cambio da denominación específica do centro polo de Aceesca, así como o cambio da denominación da súa titularidade.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modifícase a denominación específica do centro e a denominación da súa titularidade, que queda configurado como se sinala a seguir:
Denominación xenérica: Centro privado de educación especial (Ceepr).
Denominación específica: Aceesca.
Código do centro: 36017031.
Domicilio: Torneiros, A Ribeira, 24 A-B.
Localidade: O Porriño.
Concello: 36410 O Porriño.
Provincia: Pontevedra.
Titular: Aceesca, Asociación de Apoyo a Personas con Diversidad Intelectual.
Composición resultante:
4 unidades de educación especial (plurideficientes).
3 unidades de educación especial (autistas).
1 unidade de educación especial (psíquicos).
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de xullo de 2018
ORDE do 24 de xullo de 2018 pola que se amplía o crédito da Orde do 19 de decembro de 2017 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convocan para o ano 2018, tramitado como expediente anticipado de gasto.
Consellería do Mar — III. Outras disposicións — 03/08/2018

A Orde do 19 de decembro de 2017 (DOG nº 28, do 8 de febreiro de 2018) estableceu, para o ano 2018, a convocatoria de axudas para propietarios de buques e entre a súas finalidades estaban realizar investimentos que:
• Melloren a hixiene, saúde, seguranza e condicións de traballo en buques pesqueiros (procedemento PE120B).
• Aumenten o valor engadido, a calidade dos produtos e a utilización de capturas non desexadas (procedemento PE120E).
A devandita orde establece no seu artigo 4 que o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes.
Tendo en conta que este ano, polo número e contía deste tipo de axudas non chegou o crédito orzamentario para atender as solicitudes que cumpren cos requisitos é polo que procede ampliar o crédito orzamentario para a concesión de axudas para as liñas de investimentos que melloren a hixiene, saúde, seguranza e condicións de traballo en buques pesqueiros e investimentos que aumenten o valor engadido, a calidade dos produtos e a utilización de capturas non desexadas.
Por todo o anterior, e no uso das facultades que me foron conferidas,
Artigo único
Amplíase o importe da contía máxima das axudas que se van conceder ao abeiro da Orde do 19 de decembro de 2017 en:
• 427.617,24 euros, con cargo á aplicación 14.02.723A.770.6 dos orzamentos xerais da Comunidade Autónoma de Galicia para o ano 2018.
• 39.551 euros, con cargo á aplicación 14.02.723A.770.5 dos orzamentos xerais da Comunidade Autónoma de Galicia para o ano 2018.
Esta modificación non dá lugar á apertura dun novo prazo de presentación de solicitudes.
Disposición derradeira única
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 24 de xullo de 2018
EXTRACTO da Orde do 24 de xullo de 2018 pola que se amplía o crédito da Orde do 19 de decembro de 2017 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convocan para o ano 2018, tramitado como expediente anticipado de gasto.
Consellería do Mar — III. Outras disposicións — 03/08/2018

BDNS (Identif.): 384518.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser persoas beneficiarias das subvencións, sen prexuízo de reunir os demais requisitos establecidos nestas bases, os propietarios de buques pesqueiros con porto base na Comunidade Autónoma de Galicia.
Segundo. Finalidade
As axudas terán como finalidade:
1. Limitar o impacto da pesca no medio mariño e adaptar a pesca á protección das especies.
2. Mellorar a hixiene, saúde, seguridade e condicións de traballo en buques pesqueiros.
3. Mellorar a eficiencia enerxética e mitigar o cambio climático.
4. Mellorar a eficiencia enerxética e mitigar o cambio climático, a través da substitución de motores principais ou auxiliares.
5. Aumentar o valor engadido, calidade dos produtos e utilización das capturas non desexadas.
Terceiro. Bases reguladoras
Orde do 19 decembro de 2017 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convocan para o ano 2018, tramitado como expediente anticipado de gasto.
Cuarto. Importe
Amplíase o importe da contía máxima das axudas que se van conceder ao abeiro da Orde do 19 de decembro de 2017 (Diario Oficial de Galicia número 28, do 8 de febreiro) para o exercicio orzamentario 2018, en:
• 427.617,24 €, con cargo á aplicación 14.02.723A.770.6 dos orzamentos xerais da Comunidade Autónoma de Galicia para o ano 2018.
• 39.551 €, con cargo á aplicación 14.02.723A.770.5 dos orzamentos xerais da Comunidade autónoma de Galicia para o ano 2018.
Quinto. Prazo de presentación de solicitudes
A presente modificación non afecta o prazo establecido na referida Orde do 19 de decembro de 2017 para a presentación de solicitudes.
Santiago de Compostela, 24 de xullo de 2018
CORRECCIÓN DE ERROS. Decreto 77/2018, do 26 de xullo, polo que se regulan as infraestruturas de soporte e os espazos de reserva para o despregamento de redes de comunicacións electrónicas en áreas empresariais promovidas polas administracións públicas de Galicia.
Consellería de Facenda — I. Disposicións xerais — 09/08/2018

Advertido erro no referido decreto, na versión en castelán, publicado no Diario Oficial de Galicia número 150, do 7 de agosto de 2018.
Faise a corrección na versión do DOG neste idioma. Tal corrección non procede no texto en galego.
ORDE do 30 de xullo de 2018 pola que se modifica a Orde do 5 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e ás agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2018.
Consellería de Cultura, Educación e Ordenación Universitaria — III. Outras disposicións — 13/08/2018

O día 17 de xaneiro de 2018 (DOG núm. 12) publicouse a Orde do 5 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e ás agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2018.
No artigo 13.1 da dita orde establecíase que os beneficiarios das axudas quedan obrigados a acreditar a realización dos proxectos subvencionados e a xustificar a totalidade do orzamento antes do 30 de setembro de 2018; en caso de non xustificarse a totalidade do orzamento do proxecto, a subvención será minorada na mesma proporción.
Tendo en conta a data de resolución das ditas axudas, motivada polo longo proceso de avaliación e resolución, xunto á complexidade da execución dos proxectos, e coa fin de facer viables os procesos de execución e xustificación dos investimentos por parte das entidades beneficiarias, sen que con iso se cause prexuízos a terceiros, considérase necesario ampliar o prazo de xustificación.
Visto o anterior,
Artigo único. Modificación da Orde do 5 de decembro de 2017
Modifícase o artigo 13.1 da Orde do 5 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e ás agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2018, que quedaría redactado como segue:
Artigo 13. Xustificación
1. Os beneficiarios das axudas quedan obrigados a acreditar a realización dos proxectos subvencionados e a xustificar a totalidade do orzamento antes do 30 de outubro de 2018; en caso de non xustificarse a totalidade do orzamento do proxecto, a subvención será minorada na mesma proporción. En calquera caso, o beneficiario deberá xustificar unha porcentaxe mínima do 50 % do importe total do investimento subvencionable; de non alcanzarse ese mínimo, enténdese que non se lograron os obxectivos propostos na solicitude e, polo tanto, determinarase a perda do dereito ao cobramento da subvención concedida.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de xullo de 2018
ORDE do 27 de xullo de 2018 pola que se autoriza o cambio de domicilio por traslado de instalacións ao centro autorizado de artes plásticas e deseño Aula D, de Vigo.
Consellería de Cultura, Educación e Ordenación Universitaria — III. Outras disposicións — 13/08/2018

O representante da titularidade do centro autorizado de artes plásticas e deseño Aula D, de Vigo, solicita o cambio de domicilio por traslado de instalacións da rúa Ourense, nº 4, patio central baixo, a Baixada ao Forte, nº 2, de Vigo.
Mediante a Orde do 6 de xuño de 2000 (DOG do 5 de xullo), o centro conta con autorización para impartir o ciclo formativo de grao superior (CS) Gráfica Publicitaria e o CS Proxectos e Dirección de Obras de Decoración.
Logo da tramitación do expediente de acordo co establecido no Decreto 253/1995, do 29 de setembro e na Orde do 5 de decembro de 1995, que regulan o procedemento para a autorización de centros docentes privados para impartir ensinanzas artísticas e por proposta da Dirección Xeral de Centros e Recursos Humanos,
Artigo 1. Cambio de domicilio por traslado de instalacións
Autorizar o cambio de domicilio por traslado de instalacións da rúa Ourense, nº 4, a Baixada ao Forte, nº 2, de Vigo, que queda configurado como se sinala a seguir:
Denominación xenérica: centro autorizado de artes plásticas e deseño (CE.ART).
Denominación específica: Aula D.
Código do centro: 36024011.
Domicilio: Baixada ao Forte, nº 2.
Localidade: Vigo.
Concello: 36202 Vigo.
Provincia: Pontevedra.
Titular: Aula D, C.B.
Composición resultante:
• 1 CS Gráfica Publicitaria (2 unidades, 30 alumnos/as cada unha).
• 1 CS Proxectos e Dirección de Obras de Decoración (2 unidades, 30 alumnos/as cada unha).
Artigo 2. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xullo de 2018
ORDE do 27 de xullo de 2018 pola que se extingue, de oficio, a autorización do centro privado Cofisad, da Coruña, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 10/08/2018

Mediante a Orde do 31 de marzo de 2005, publicada no DOG núm. 89, do 10 de maio, autorízase o centro privado (CPR) Cofisad, da Coruña, para impartir as ensinanzas de formación profesional de ciclos formativos de grao superior.
Mediante a Resolución da Dirección Xeral de Centros e Recursos Humanos, do 14 de maio de 2018, iníciase o expediente de extinción da autorización do centro docente, que se tramita de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado Cofisad, da Coruña, código 15026571, en aplicación da disposición oitava.2 da Orde do 20 de setembro de 1995.
Artigo 2. Inscrición no rexistro de centros
Esta extinción da autorización dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Disposición derradeira
Esta orden terá efectos a partir do día seguinte ao da súa publicación no Diario Oficial de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo de un mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xullo de 2018
ORDE do 18 de xullo de 2018 pola que se modifica a autorización do centro privado de educación especial Aspaber de Carballo (A Coruña).
Consellería de Cultura, Educación e Ordenación Universitaria — III. Outras disposicións — 10/08/2018

O representante da titularidade do centro privado de educación especial Aspaber de Carballo, solicita a ampliación dunha unidade.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorizar a ampliación dunha unidade de educación especial no centro que se sinala a seguir:
Denominación xenérica: centro privado de educación especial (CEEPR).
Denominación específica: Aspaber.
Código do centro: 15033071.
Domicilio: lugar A Brea.
Código postal: 15102.
Localidade: Carballo (San Xoán).
Concello: Carballo.
Provincia: A Coruña.
Titular: Asociación de Pais de Persoas con Discapacidade Intelectual de Bergantiños (Aspaber).
Composición resultante:
2 unidades de educación especial.
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de xullo de 2018
ORDE do 26 de xullo de 2018 pola que se autoriza a inclusión da Escola de Música Municipal de Monterroso no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 10/08/2018

O Concello de Monterroso solicita a inscrición da Escola de Música Municipal de Monterroso no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Lugo achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1. Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Provincia: Lugo.
Concello: Monterroso.
Localidade: Esporiz (San Miguel).
Código postal: 27560.
Domicilio: rúa Poeta Lorenzo Varela s/n.
Código do centro: 27020941.
Titular: Concello de Monterroso.
Denominación: Escola de Música Municipal de Monterroso.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xullo de 2018
RESOLUCION do 7 de agosto de 2018, da Secretaría Xeral para o Deporte, pola que modifica a convocatoria para o ano 2018 regulada na Resolución do 29 de xuño de 2018 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A).
Vicepresidencia e Consellería de Presidencia, Administracións Públicas e Xustiza — III. Outras disposicións — 10/08/2018

A Resolución do 29 de xuño de 2018, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A), establece na convocatoria para o exercicio económico de 2018 un crédito orzamentario para financiar estas axudas de 275.000,00 euros, con cargo á aplicación orzamentaria 04.40.441A.780.1, Convocatoria para equipamento deportivo ás entidades deportivas, dos orzamentos xerais da Comunidade Autónoma de Galicia para o ano 2018.
En virtude dunha transferencia de crédito, a dotación destinada ás subvencións para a adquisición de equipamentos deportivos sufriu un incremento de 225.000,00 euros, contando cun crédito final de 500.000,00 euros.
Ante este incremento do crédito dispoñible para atender a adquisición de equipamentos deportivos polos clubs deportivos, sociedades anónimas deportivas e federacións deportivas galegas, incremento necesario para que desenvolvan a práctica deportiva en condicións óptimas, tanto en termos de rendemento como de seguridade, esta modificación debe garantir que todas estas entidades poidan solicitar axudas con base nese incremento de crédito, realizando unha nova convocatoria, que recolla ese incremento de crédito e un novo prazo para presentar solicitudes.
Por todo o exposto, en uso das facultades que me foron conferidas,
Artigo 1
Increméntase o importe dos créditos destinados ás axudas que se van conceder ao abeiro da Resolución do 29 de xuño de 2018, na contía de 225.000,00 euros, con cargo á aplicación orzamentaria 04.40.441A.780.1, Convocatoria para equipamento deportivo ás entidades deportivas, dos orzamentos xerais da Comunidade Autónoma de Galicia para o ano 2018.
Artigo 2
Modifícase o prazo de presentación de solicitudes de maneira que os clubs deportivos galegos, sociedades anónimas deportivas e as federacións deportivas galegas deberán presentar a súa solicitude no prazo dun mes, contado a partir do día seguinte ao da publicación desta resolución no Diario Oficial de Galicia.
Para estes efectos, entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo remata o derradeiro día do mes.
Disposición derradeira única. Entrada en vigor
Esta orde entrará en vigor o día da súa publicación no Diario Oficial de Galicia.
Santiago de Compostela, 7 de agosto de 2018
RESOLUCIÓN do 5 de xullo de 2018 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias, correspondentes ao primeiro trimestre de 2018.
Consellería de Facenda — III. Outras disposicións — 10/08/2018

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2018, que figuran como anexo a esta resolución.
Santiago de Compostela, 5 de xullo de 2018
ORDE do 1 de agosto de 2018 pola que se fai pública a ampliación do importe existente para a concesión das axudas previstas na Orde do 4 de maio de 2018 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2018 (código de procedemento TR353A).
Consellería de Economía, Emprego e Industria — III. Outras disposicións — 13/08/2018

A Orde do 4 de maio de 2018 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2018, establece no seu artigo 27 que os créditos previstos para o seu financiamento poderán ser incrementados ou minorados como consecuencia da asignación ou da redistribución de fondos finalistas para o financiamento dos programas de fomento do emprego, coas limitacións que se poidan establecer na Conferencia Sectorial de Asuntos Laborais, así como nos supostos previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia existindo crédito dispoñible que pode ser utilizado para os obradoiros de emprego, procedente de incorporacións de crédito e remanentes doutras convocatorias que afecta o importe do crédito inicialmente previsto para o financiamento das citadas axudas e subvencións, procede ditar a presente orde de ampliación, en cumprimento do disposto nos preceptos anteriormente citados.
Por todo o exposto e no uso das facultades que me foron conferidas,
Artigo 1
Amplíase o importe total do crédito para o financiamento das axudas previstas na Orde do 4 de maio de 2018 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2018, nunha contía de 4.730.000,00 euros para a anualidade de 2018, e de 4.730.000,00 euros para a anualidade de 2019, na aplicación orzamentaria 09.41.322A.460.2, no código de proxecto 2014 00543.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de agosto de 2018
RESOLUCIÓN do 2 de agosto de 2018, da Dirección Xeral de Comercio e Consumo, pola que se publican as bolsas de formación concedidas ao abeiro da Orde do 20 de decembro de 2017 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2018 (código de procedemento IN225A).
Consellería de Economía, Emprego e Industria — III. Outras disposicións — 13/08/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, publicáronse as bolsas de formación concedidas mediante a Resolución do conselleiro de Economía, Empleo e Industria do 9 de maio de 2018.
Norma reguladora: Orde do 20 de decembro de 2017 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o año 2018 (código de procedemento IN225A).
Crédito orzamentario: 59.200,00 euros.
Aplicacións orzamentarias: 09.30.751A.480.0 - 09.30.751A.484.0.
Santiago de Compostela, 2 de agosto de 2018
EXTRACTO da Orde do 1 de agosto de 2018 pola que se fai pública a ampliación do importe existente para a concesión das axudas previstas na Orde do 4 de maio de 2018 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2018 (código de procedemento TR353A).
Consellería de Economía, Emprego e Industria — III. Outras disposicións — 13/08/2018

BDNS (Identif.): 399634.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da orde de ampliación do importe da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o importe total do crédito para o financiamento das axudas previstas na Orde do 4 de maio de 2018 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2018, nunha contía de 4.730.000,00 euros para a anualidade de 2018, e de 4.730.000,00 euros para a anualidade do 2019, na aplicación orzamentaria 09.41.322A.460.2, no código de proxecto 2014 00543.
Segundo. Prazo de presentación de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 1 de agosto de 2018
CORRECCIÓN DE ERROS. Resolución do 24 de xullo de 2018, da Dirección Xeral de Comercio e Consumo, pola que se publican as subvencións concedidas ao abeiro da Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e impulso da competitividade do sector artesán, e se procede á súa convocatoria para o ano 2018 (código de procedemento IN201G).
Consellería de Economía, Emprego e Industria — III. Outras disposicións — 13/08/2018

Advertidos erros na devandita resolución, publicada no Diario Oficial de Galicia número 147, do 2 de agosto de 2018, cómpre facer as seguintes correccións:
Na páxina 35816, na fila 2ª do cadro correspondente ao anexo, onde di:
Debe dicir:
EXTRACTO da Orde do 31 de xullo de 2018 pola que se establecen as bases reguladoras e se fai pública a convocatoria para a concesión, en réxime de concorrencia competitiva, dos premios do comercio galego (código de procedemento IN214C).
Consellería de Economía, Emprego e Industria — III. Outras disposicións — 13/08/2018

BDNS (Identif.): 411610.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index):
Primeiro. Persoas beneficiarias
1. Poderán optar aos premios do comercio galego os comerciantes retallistas que desenvolvan a súa actividade comercial en Galicia e que cumpran os requisitos establecidos legalmente para exercer a actividade.
2. Cada comerciante presentará unha única candidatura para optar aos premios do comercio galego e marcará na solicitude o recadro correspondente á modalidade provincial a que opta, que virá determinada polo lugar onde se sitúa o establecemento comercial ou, no caso de comercio en liña, polo domicilio social.
3. Poderán optar ao Premio Iniciativa Dixital:
3.1. As asociacións de vendedores das prazas de abastos, sen ánimo de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia.
3.2. As asociacións de comerciantes de carácter territorial, sen ánimo de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia, que leven a cabo proxectos de interese e transcendencia en centros comerciais abertos.
Segundo. Obxecto
Estas bases teñen por obxecto regular a concesión dos premios do comercio galego como un recoñecemento institucional e social a aqueles comercios que apostan por situar o cliente no centro da súa estratexia, aproveitando todos os recursos á súa disposición co fin de achegarlle a súa oferta.
Terceiro. Bases reguladoras
Publícanse conxuntamente coa convocatoria.
Cuarto. Contía
Destínase un total de 12.500 euros da aplicación orzamentaria 09.30.751A.481.0.
Quinto. Número e características dos premios
a) Premio Comercio de Galicia, cunha contía de 3.000 euros.
b) Premio Comercio Provincial, cunha contía de 2.000 euros por provincia.
c) Premio Iniciativa Dixital para asociacións de comerciantes, cunha contía de 1.500 euros.
Sexto. Prazo de presentación de solicitudes
Dous meses, contados a partir do día seguinte ao da publicación desta orde no
Diario Oficial de Galicia
. Entenderase que o prazo vence o día cuxo ordinal coincida co que serviu de partida, que é o da publicación no
Diario Oficial de Galicia
e, se é festivo, o primeiro día hábil seguinte.
Santiago de Compostela, 31 de xullo de 2018
RESOLUCIÓN do 1 de agosto de 2018 pola que se dá publicidade aos premios concedidos ao abeiro da Resolución do 2 de xaneiro de 2018, pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns e se procede á súa convocatoria para os anos 2018 e 2019.
Axencia Turismo de Galicia — III. Outras disposicións — 09/08/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 18 das bases da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.gal//) o resultado do proceso de concesión dos premios con cargo á aplicación orzamentarias 04.A2 761A 760.0, proxecto 2017 00004, dos orzamentos da Axencia de Turismo de Galicia para as anualidades 2018 e 2019, con un crédito orzamentario de 800.000 €, que figuran no anexo desta resolución, concedidas ao abeiro da Resolución do 2 de xaneiro de 2018 pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns e se procede á súa convocatoria para os anos 2018 e 2019.
Santiago de Compostela, 1 de agosto de 2018
ORDE do 27 de xullo de 2018 pola que se autoriza o cambio de denominación específica do colexio de educación infantil e primaria Santo Paio de Abaixo do concello de Redondela.
Consellería de Cultura, Educación e Ordenación Universitaria — III. Outras disposicións — 09/08/2018

De conformidade co previsto no artigo 8 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Pontevedra.
Concello: Redondela.
Código: 36007709.
Denominación actual: colexio de educación infantil e primaria (CEIP) Santo Paio de Abaixo.
Nova denominación: colexio de educación infantil e primaria (CEIP) de Reboreda.
Santiago de Compostela, 27 de xullo de 2018
EXTRACTO da Orde do 6 de agosto de 2018 pola que se establecen as bases reguladoras e se convocan cen bolsas para a mocidade do exterior, co fin de cursar estudos de formación profesional de grao superior que se inicien no curso académico 2018/19 nun centro con ensinanzas sostidas con fondos públicos de Galicia (ED333A).
Consellería de Cultura, Educación e Ordenación Universitaria — III. Outras disposicións — 09/08/2018

BDNS (Identif.): 411340.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán concorrer a esta convocatoria os/as cidadáns/ás galegos/as residentes no exterior e que cumpran os requisitos académicos de acceso a un ciclo de grao superior de formación profesional.
Segundo. Obxecto
Establecer as bases e convocar o procedemento de concesión, en réxime de concorrencia competitiva, de cen bolsas (100) para a mocidade do exterior, co fin de cursar un ciclo de grao superior de formación profesional sostido con fondos públicos nun centro da Comunidade Autónoma de Galicia.
Terceiro. Bases reguladoras
Orde do 6 de agosto de 2018 pola que se establecen as bases reguladoras e se convocan cen bolsas para a mocidade do exterior, co fin de cursar estudos de formación profesional de grao superior que se inicien no curso académico 2018/19 nun centro con ensinanzas sostidas con fondos públicos de Galicia (ED333A).
Cuarto. Importe
Destinarase, con cargo á aplicación orzamentaria 10.50.422M.480.1, un total dun millón de euros a estas axudas para cen bolsas (100), cunha contía de 10.000 euros cada unha. A dotación total da bolsa por ano é a seguinte:
a) 300.000 euros no ano 2018.
b) 500.000 euros no ano 2019.
c) 200.000 euros no ano 2020.
Quinto. Prazo de presentación de solicitudes.
O prazo de presentación de solicitudes será dun mes contado a partir do día seguinte ao da publicación desta orde no
Diario Oficial de Galicia.
Santiago de Compostela, 6 de agosto de 2018